Държавен вестник, бр. 59, 2009 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  59
МИНИСТЕРСТВО
НА ОТБРАНАТА
НАРЕДБА № Н-15
от 13 юли 2009 г.
за адаптация при освобождаване от военна
служба
Раздел I
Общи положения
Чл. 1. С тази наредба се уреждат условията
и редът за осъществяване на дейностите по адап-
тация на военнослужещите за осигуряване на
успешен преход в цивилната сфера след осво-
бождаване от военна служба.
Чл. 2. (1) Адаптацията на освобождаваните
от военна служба военнослужещи в цивилната
сфера е комплекс от дейности по:
1. извършване на професионално ориенти-
ране;
2. провеждане на мотивационна подготовка;
3. обучение във висше гражданско училище
за придобиване на следваща или различна от
придобитата образователно-квалификационна
степен;
4. участие в квалификационни курсове;
5. подготовка за започване на самостоятел-
на стопанска дейност;
6. съдействие за устройване на работа;
7. информиране за възможностите по т. 1—6.
(2) При освобождаване от военна служба с
изключение на освобождаване поради наложе-
но дисциплинарно наказание уволнение, воен-
нослужещите могат да се ползват от правата по
ал. 1, т. 1, 2, 5, 6 и 7.
(3) Подлежащите на освобождаване от во-
енна служба на основание чл. 162, т. 2, чл. 164 и
169 от Закона за отбраната и въоръжените сили
на Република България (ЗОВСРБ), както и ста-
налите негодни за военна служба при или по
повод изпълнение на служебните си задълже-
ния имат право и на квалификационен курс, ако
не са ползвали правата си по ал. 1, т. 3 и 4 по
време на службата.
Чл. 3. (1) Във всяко военно формирование или
структура на Министерството на отбраната по
чл. 77, ал. 2, т. 1, 3, 4 и 5 ЗОВСРБ и в центровете
за индивидуално социално обслужване (ЦИСО)
към Изпълнителна агенция “Социални дейнос-
ти на Министерството на отбраната” на достъп-
но за целия личен състав място се поставят таб-
ла за информационни материали, свързани с
адаптацията на военнослужещите.
(2) Представителите на ЦИСО съгласувано
с командирите (началниците) на военни фор-
мирования и ръководителите на структурите на
Министерството на отбраната по чл. 77, ал. 2,
т. 1, 3, 4 и 5 ЗОВСРБ най-малко веднъж в годи-
ната посещават военните формирования и струк-
турите, в които предстои извършване на орга-
низационно-щатни промени през годината, с цел
провеждане на информационни беседи с лич-
ния състав по проблемите на адаптацията. По
искане на съответния командир (началник) или
ръководител могат да бъдат извършени и из-
вънредни посещения.
Раздел II
Професионално ориентиране и мотивацион-
на подготовка
Чл. 4. (1) Командирите (началниците) на
военните формирования и ръководителите на
структурите на Министерството на отбраната
по чл. 77, ал. 2, т.1, 3, 4 и 5 ЗОВСРБ информират
военнослужещите, подлежащи на освобожда-
ване от военна служба, за реда, по който могат
да реализират правото си за участие в беседи за
професионално ориентиране и мотивационна
подготовка.
(2) Длъжностните лица по ал. 1 изготвят
списък на военнослужещите, имащи право и
изявили желание за участие в беседи за профе-
сионално ориентиране и мотивационна подго-
товка, по образец съгласно приложение № 1.
(3) Военнослужещите се регистрират за учас-
тие в беседа за професионално ориентиране и
мотивационна подготовка, като лично попъл-
ват графа 2 на списъка по ал. 2.
Чл. 5. (1) Длъжностните лица по чл. 4, ал.1
след информиране на военнослужещите изпра-
щат списъците по чл. 4, ал. 2 в съответния ЦИСО.
(2) Представителите на ЦИСО изпращат в
териториалните дирекции на Изпълнителна
агенция “Социални дейности на Министерст-
вото на отбраната” обобщени списъци с пред-
ложенията за датата и мястото на провеждане
на беседите с военнослужещите до 20 дни преди
началото на съответната беседа.
(3) Териториалните дирекции на Изпълни-
телна агенция “Социални дейности на Минис-
терството на отбраната” обобщават предложе-
нията, получени от ЦИСО, изготвят обобщен
график с датите, местата на провеждане на бе-
седите и го изпращат на съответните военни
формирования в срок  до 15 дни преди началото
на беседата.
Чл. 6. (1) Беседите се организират и провеж-
дат от съответните ЦИСО съвместно с длъж-
ностните лица по чл. 4, ал. 1.
(2) Беседите се провеждат в съответните
ЦИСО или във военните формирования.
Чл. 7. Военнослужещите, заявили желание
да участват в беседа, се информират по коман-
ден ред за времето и мястото на провеждането
на беседата и се осигурява присъствието им.
При необходимост се командироват до място-
то на провеждане.
Раздел III
Обучение
Чл. 8. Правото по чл. 2, ал. 1, т. 3 се ползва
от военнослужещия еднократно за целия пери-
од на службата, ако е прослужил не по-малко от
три години в структурите на Министерството
на отбраната.